Den baltiske vei

Den baltiske vei var en fredelig demonstrasjon 23. august 1989 i de tre baltiske landene, Estland, Latvia og Litauen. Det langsiktige formålet med demonstrasjonen var landenes frigjøring fra Sovjetunionen. 

Demonstrasjonen foregikk på den ca. 600 kilometer lange veistrekningen fra Tallinn, via Riga til Vilnius. Mer enn en million mennesker dannet langs strekningen en eneste lang menneskelig kjede. Demonstrasjonen fant sted på dagen 50 år etter undertegningen av Molotov-Ribbentrop-pakten, som la disse tre statene til Sovjetunionens interesseområde. Demonstrantenes krav var blant annet offentliggjøring av de hemmelige delene av denne pakten. 

De tre randstatene var da demonstrasjonen ble avholdt, fremdeles en del av Sovjetunionen. Demonstrasjonen var dermed en del av disse landenes frigjøringskamp. Den baltiske vei ble i 2009 oppført på UNESCOs liste over verdens dokumentarv.

Galleri

Se også 

 Sajudis

Referanser 

1989 i Estland
1980-årene i Latvia
1980-årene i Litauen
Hendelser i Estland
Hendelser i Latvia
Hendelser i Litauen
Oppløsningen av Sovjetunionen